**JELGAVAS PILSĒTAS PAŠVALDĪBAS 2013.GADA 19.DECEMBRA SAISTOŠO NOTEIKUMU Nr.13-57 „REKLĀMAS UN REKLĀMAS OBJEKTU IZVIETOŠANA PUBLISKĀS VIETĀS VAI VIETĀS, KAS VĒRSTAS PRET PUBLISKU VIETU, JELGAVAS PILSĒTĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | 2012.gada 2.novembrī stājās spēkā Ministru kabineta 2012.gada 30.oktobra noteikumi Nr.732 „Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu” (turpmāk – Noteikumi Nr.732). Noteikumu Nr.732 47.punkts uzliek par pienākumu pašvaldībai nodrošināt pašvaldības saistošo noteikumu atbilstību šiem noteikumiem. Pašlaik reklāmas izvietošanas kārtību Jelgavas pilsētā nosaka Jelgavas domes 2007.gada 28.decembra saistošie noteikumi Nr.184 „Par reklāmas nesēju, reklāmu, izkārtņu un citu informatīvo materiālu izvietošanu publiskās vietās Jelgavā” (turpmāk – Noteikumi Nr.184), kas daļēji neatbilst Noteikumiem Nr.732. Ievērojot minēto, saistošie noteikumi „Reklāmas un reklāmas objektu izvietošana publiskās vietās vai vietās, kas vērstas pret publisku vietu, Jelgavas pilsētā” (turpmāk – saistošie noteikumi) nepieciešami, lai nodrošinātu reklāmas izvietošanas kārtības publiskās vietās un vietās, kas vērstas pret publisku vietu, Jelgavas pilsētā atbilstību Noteikumiem Nr.732.Jelgavas pilsētas dome 2013.gada 28.novembrī apstiprināja Jelgavas pilsētas pašvaldības saistošajos noteikumos Nr.13-54 „Reklāmas un reklāmas objektu izvietošana publiskās vietās vai vietās, kas vērstas pret publisku vietu, Jelgavas pilsētā”, nosakot, ka tie stājas spēkā ar 01.01.2014.Sakarā ar Vides aizsardzības un reģionālās attīstības ministrijas 09.12.2013. vēstulē Nr.18-6/11999 „Par saistošajiem noteikumiem” izteiktiem iebildumiem, ņemot vērā lietderības apsvērumus, ir veiktas dažu punktu redakcionālās izmaiņas un ir sagatavota saistošo noteikumu jaunā redakcija. Līdz ar to 28.11.2013. saistošos noteikumus Nr.13-54 ir jāatceļ.  |
| 2. Īss projekta satura izklāsts | Saistošie noteikumi nosaka reklāmas un reklāmas objektu saskaņošanas, izvietošanas, ekspluatācijas, grafiskā dizaina maiņas saskaņošanas un demontāžas kārtību, priekšvēlēšanu materiālu izvietošanu publiskās vietās vai vietās, kas vērstas pret publisku vietu, Jelgavas pilsētā, kā arī reklāmas un reklāmas objektu izvietošanas uzraudzības, kontroles kārtību un atbildību par šo saistošo noteikumu neievērošanu. |
| 3. Normatīvā akta projekta būtība | Saistošie noteikumi aizstās Noteikumus Nr.184. |
| 4. Informācija par plānoto projekta ietekmi uz budžetu | Nav ietekmes. |
| 5. Normatīvā akta ietekme uz sabiedrību | Saistošie noteikumi attiecas uz personām, kuras izvieto reklāmas un reklāmas objektus publiskās vietās vai vietās, kas vērstas pret publisku vietu Jelgavas pilsētā. |
| 6. Informācija par administratīvajām procedūrām | Saistošo noteikumu izpildi nodrošinās Jelgavas pilsētas pašvaldība. |
| 7. Informācija par konsultācijām ar sabiedrības pārstāvjiem | Konsultācijas ar sabiedrības pārstāvjiem netika veiktas.  |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), vietējā laikrakstā „Jelgavas Vēstnesis” un Jelgavas pilsētas mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A.Rāviņš